Folketing
2014-01-29

Tak for det. Men jeg må jo forstå det svar således, at ministeren og regeringen sådan set ikke er enige med SF's ordfører, der mener, at ordningen skal nedlægges. Jeg tror sådan set her, at vi måske er på linje med i hvert fald regeringen, måske undtaget SF, og Venstre om, at vi har en greencardordning, og den skal sådan set bruges efter formålet, netop at få højt kvalificerede mennesker til Danmark for at arbejde i virksomheder, der efterspørger deres arbejdskraft. Dansk Industri har været ude og har også kommenteret det her forløb, og de efterspørger, at man revurderer ordningen, således at den i højere grad opfylder det formål, den sådan set blev indført med. Det lyder måske logisk og fornuftigt, men er det også ministerens tilgang til det her, når ministeren taler om, at der er brug for at kigge på det?